Dobrodošlica
Predsednica
Z veseljem danes izrekam dobrodošlico gospodu Aleksandru Milinkeviču in gospodu Aleksandru Kozulinu na častni galeriji. Naša dva obiskovalca sta pomembna voditelja v demokratičnem gibanju opozicije v Belorusiji. Med predsedniškimi volitvami leta 2006 sta pogumno izzvala nedemokratično vlado tistega časa, vedno znova kazala velik pogum in sta bila pri svojih neutrudnih prizadevanjih, da bi prinesla svobodo in demokracijo, močno ovirana. V veliko čast nam je, da sta gospod Milinkevič, vodja gibanja za svobodo in dobitnik nagrade Saharov za svobodo misli v letu 2006, in gospod Kozulin, nekdanji politični zapornik in častni predsednik Hramade, beloruske socialdemokratske stranke, danes prisotna tu v Parlamentu pri razpravi v zvezi z razmerami v Belorusiji.
(Aplavz)
